
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava III 22Exre/7/2025 1325200076 09. 01. 2025 JUDr. Zuzana Hlistová ECLI:SK:MSBA3:2025:1325200076.1
Uznesenie Mestský súd Bratislava III vo veci konania o zosúladenie údajov zapísaných v obchodnom registri so skutočným právnym stavom pri obchodnej spoločnosti: K-PAY a.s., Tomášikova 64, 831 04 Bratislava mestská časť Ružinov, IČO: 51 032 317 zapísanej v odd. Sa vo vložke č. 6633/B, o vydanie doplňujúceho uznesenia o nariadení výmazu údajov z obchodného registra k uzneseniu 22 Exre/310/2023- 104 zo dňa 11.11.2024, takto rozhodol: I. Súd pri obchodnej spoločnosti : K-PAY a.s., Tomášikova 64, 831 04 Bratislava - mestská časť Ružinov, IČO: 51 032 317 zapísanej v odd. Sa vo vložke č. 6633/B, vymazáva údaje v časti v časti VI. Predmet podnikania ( činnosti): „12. Poskytovanie platobných služieb podľa ustanovenia § 2 ods.1 písm. e) zákona č.492/2009 Z.z. o platobných službách a o zmene a doplnení niektorých zákonov, a to vydávanie platobného prostriedku a prijímanie platobných operácií. „ z Obchodného registra. odôvodnenie: 1. Podaním doručeným súdu dňa 27.12.2023 Národná banka Slovenska žiadala pri zapísanej osobe o výmaz predmetu činnosti zapísaného v obchodnom registri ohľadom poskytovania platobných služieb podľa ustanovenia § 2 ods. 1 písm. c) bod 1 a 2 a ods. 1 písm. e) zákona č. 492/2009 Z. z. o platobných službách a o zmene a doplnení niektorých zákonov, z dôvodu zrušenia povolenia na poskytovanie platobných služieb udelených rozhodnutím NSB č. z. 100-000-144-154 k č. sp. NBS1-000-020-858 zo dňa 21.12.2018. Povolenie bolo zrušené rozhodnutím NBS zo dňa 28.03.2023 č. z. 100-000-491-411 k č. sp. NBS1-000-077-279, ktoré nadobudlo právoplatnosť dňa 15.12.2023. 2.Mestský súd Bratislava III ako príslušný registrový súd v konaní o zosúladenie údajov v obchodnom registri so skutočným právnym stavom podľa § 278 písm. b) zákona č. 161/2015 Z. z. Civilný mimosporový poriadok v príslušnom znení (ďalej len „Cmp"), vo veci vydal uznesenie dňa 11.11.2024 č.k. 22 Exre/310/2024-104, ktorým začal konanie o zhode a súčasne nariadil vykonať výmaz údajov z obchodného registra pri zapísanej osobe. 3. Uznesenie o začatí konania a nariadení výmazu údajov z obchodného registra bolo navrhovateľovi doručené dňa 17.12.2024. Navrhovateľ, v zákonnej lehote 15 dní od doručenia, podaním doručeným súdu dňa 30.12.2024 žiadal o doplnenie uznesenia o nariadení výmazu údajov z obchodného registra pri zapísanej osobe o výmaz predmetu činnosti zapísanej v časti VI. Predmet podnikania pod č. 12 z dôvodu, že o tejto činnosti súd pri rozhodovaní vo veci samej opomenul rozhodnúť.
4. Súd po preskúmaní podania navrhovateľa dospel k záveru, že toto je dôvodné, nakoľko v pôvodnom podnete (návrhu) na začatie konania o zhode oprávnená osoba žiadala o výmaz činností zapísaných v obchodnom registri pri zapísanej osobe v časti VI. Predmet činnosti pod č. 11 a 12. 5. Podľa § 2 ods. 1 na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 6.Podľa § 225 ods.1 CSP Ak nerozhodol súd v rozsudku o niektorej časti predmetu konania alebo o predbežnej vykonateľnosti, môže strana do 15 dní od doručenia rozsudku navrhnúť jeho doplnenie. Súd môže rozsudok, ktorý nenadobudol právoplatnosť, doplniť aj bez návrhu. Podľa ods. 2) Doplnenie urobí súd doplňujúcim rozsudkom, na ktorý sa použijú ustanovenia o rozsudku. Ak súd nevyhovie návrhu strany na doplnenie rozsudku, návrh zamietne. Podľa ods. 3)Návrh na doplnenie sa netýka právoplatnosti ani vykonateľnosti rozsudku. 7. Podľa § 234 ods. 1 CSP Súd rozhoduje uznesením, ak nerozhoduje vo veci samej. Podľa ods. 2 CSP Ak nie je ďalej ustanovené inak, použijú sa na uznesenie primerane ustanovenia o rozsudku. 8. Vzhľadom k tomu, že v danom prípade mal registrový súd pri zapísanej osobe preukázanú nezhodu zápisu v obchodnom registri so skutočným právnym stavom, nakoľko zapísaná osoba i napriek zániku oprávnenia poskytovať platobné služby, nepodala včas a riadne návrh na výmaz predmetu podnikania z obchodného registra a návrh oprávnenej osoby na vydanie doplňujúceho uznesenia bol dôvodný, považoval súd za potrebné rozhodnúť tak, ako je uvedené vo výroku tohto uznesenia. Poučenie: Proti tomuto uzneseniu možno podať odvolanie do 15 dní odo dňa doručenia, na Mestskom súde Bratislava III, proti rozhodnutiu ktorého smeruje, a to v dvoch vyhotoveniach. V odvolaní sa popri všeobecných náležitostiach, akými sú ktorému súdu je určené, kto ho robí, ktorej veci sa týka, čo sa ním sleduje, podpis, a ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania, uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že : a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolanie treba predložiť s potrebným počtom rovnopisov a s prílohami tak, aby jeden rovnopis zostal na súde a aby každý účastník dostal jeden rovnopis, ak je to potrebné. Ak účastník nepredloží potrebný počet rovnopisov a príloh, súd vyhotoví kópie na jeho trovy.

Zdroj: KAUZIS.SK – https://www.kauzis.sk/judikatura/r/ECLI:SK:MSBA3:2025:1325200076.1 (dáta aktuálne k 12. 11. 2026). Záväzné je znenie zverejnené súdom.




